Josune Irabien

Miren Josune Irabien Marigorta (Amurrio, Araba, 1970)  Euskara Sustatzeko zuzendaria da 2024tik Eusko Jaurlaritzako Hizkuntza Politikarako Sailburuordetzan. Amurrioko emakumezko lehen alkatea izan zen, 2011n hautatua. Euzko Alderdi Jeltzaleko kidea da.

 Bizitza 
Amurrion jaio zen, 1970. urtean. Zientzia Politikoak ikasi zituen, eta irakaskuntzan, itzulpengintzan eta hizkuntza normalizazioan aritu da lanean.

Amurrioko emakumezko lehen alkatea izan zen, 2011n hautatua. Euzko Alderdi Jeltzaleko kidea da. 2015ean eta 2019an ere irabazi zituen herriko hauteskundeak. 2020ko azaroan baina, alkate kargua utzi zuen, kargu publiko berri bat onartzeko, alegia, Eusko Jaurlaritzako Toki Administrazioekiko Harremanetarako eta Administrazio Erregistroetako zuzendaria izateko. Gero, Emakunde, Emakumearen Euskal Erakundeko idazkari nagusia izan zen 15 hilabetez 2023 eta 2024 urteen artean. Eta 2024ko azarotik Eusko Jaurlaritzako Hizkuntza Politikarako Sailburuordetzan Euskara Sustatzeko zuzendaria da.

 Alkatea 
2011ko ekainaren 11n hartu zuen Amurrioko alkatetza, Pablo Isasi ordezkatuz. EAJk berriro eskuratu zuen Amurrioko Udala, hura galdu zuenetik 24 urte igaro eta gero. Hauteskunde haietan, EAJk jaso zuen boz gehien, zazpi zinegotzien babesa lortuta. Bilduko zazpi zinegotziak abstenitu ziren, eta PPko bi zinegotziek eta PSE-EEkoak euren hautagaiak bozkatu zituzten.

Hurrengo bi legegintzaldietan (2015-2019 eta 2019-2023), Amurrioko alkate izaten jarraitu du. Aurretik Arabako batzarkidea izan zen, 2003tik 2007ra bitartean.

EUDELen Batzorde Betearazleko kidea da (2016/2019). Virginia Woolf BASQUESKOLAN parte hartuko du, euskal alkateentzako topagune, elkarrizketa eta prestakuntza gunea.

 Erreferentziak 

 Kanpo estekak 

Kategoria:Amurrioarrak
Kategoria:Arabako politikariak
Kategoria:Jelkideak
Kategoria:Euskal Herriko emakume alkateak
Kategoria:Euskal Herriko itzultzaileak
Kategoria:Emakume politikariak
Kategoria:Amurrioko alkateak
Kategoria:Arabako alkateak
Kategoria:Euskal Herriko alkateak